Munduk, Banjar, Buléléng

Munduk inggih punika silih tunggil désa ring kecamatan Banjar, Kabupatén Buléléng, Propinsi Bali, Indonésia. Désa puniki magenah ring 800 mdpl, punika mawinan wewidangan Munduk ketahnyané marasa dingin. Suhu udara iriki sawatara 20-25 derajat celcius. Désa munduk pinaka daérah sané kantun sadarana sakéwanten madué panorama sané becik pisan. Akéh taru miwah entik-entikan sané tumbuh iriki punika mawinan wewidangan désa puniki asri miwah doh saking polusi. Makéh entik-entikan sakadi kopi, cengkéh, miwah kakao mentik iriki ngiasin bukit sané masawang gadang. Umah-umah sané nénten padet pisan ngawinang Munduk pinaka désa sané asri miwah ngulangunin pisan.

 Pamréntahan 
 Désa Dinas 
Wewidangan Désa Munduk madué petang dusun utawi banjar dinas, inggih punika:
 Dusun Taman
 Dusun Béji
 Dusun Bulakan
 Dusun Tamblingan

 Désa Adat 
Mawit adat ring Désa Munduk punika kawéntenang kalih Désa Pakraman, sané kakepah manados pitung banjar adat, inggih punika:
Désa Pakraman Munduk
 Banjar Taman
 Banjar Béji
 Banjar Bulakan
 Banjar Tamblingan
Désa Pakraman Tamblingan
 Banjar Kangin
 Banjar Tengah
 Banjar Kauh

 Démograpi 
Krama désa Munduk nganti warsa 2016 kirang langkung akéhnyané 6.965 diri sané kakepah antuk 3.526 lanang miwah 3.439 istri taler tingkat sex rasionyané kirang langkung 102,53.

 Géograpi 
Munduk madué iklim tropis antuk suhu udara rata-rata 22.6 0C miwah akéhan sasih ring awarsa wénten curah ujan sané signifikan. Désémber wantah sasih sané pinih panes ring awarsa antuk suhu rata-rata 23,3 0C.

 Pariwisata 
 Genah wisata 
 Danu Tamblingan

 Pustaka 

 Pranala jaba 
  Situs Resmi Propinsi Bali 
  Badan Pusat Statistik Propinsi Bali
  Situs Resmi Kabupatén Buléléng
  Badan Pusat Statistik Kabupatén Buléléng
  Situs Resmi Kecamatan Banjar
cutetan: URL ring galahe mangkin dados mauah utawi ilang. Yéning URL nénten aktip, ngiring usapin saking lis.

Kategori:Banjar, Buléléng
Kategori:Désa ring Kabupatén Buléléng